คลอดน้องได้สองเดือน ประจำเดือนมาแล้ว 5 วันค่ะ หลังจากหมดประจำเดือนได้ 5 วันก็มีเลือดออกมาอีกแต่ไม่ใช่สีแดงค่ะ เป็นสีน้ำตาลมาประมาณ 4 วันค่ะ จะเป็นอันตรายมั๊ยคะขอบค่ะ
สวัสดีค่ะ หลังการคลอดบุตร อาจมีน้ำคาวปลาออกตามมาได้ ประมาณไม่เกิน 1 เดือน หลังจากนั้นเลือดที่ออกจากช่องคลอดควรจะหยุดสนิท และมาเป็นรอบเดือนเท่านั้นโดยหลังคลอดประจำเดือนจะมาเมื่อไรนั้นขึ้นกับบุคคล หากยังให้นมบุตรต่อเนื่องตลอด ประจำเดือนอาจจะมาช้า ประมาณ 6-12 เดือนหลังคลอดได้หากมีเลือดประจำเดือนมาตามปกติแล้ว พอหยุดไป มีเลือดออกมาอีก อาจมีความผิดปกติอื่นๆเช่น การติดเชื้อของช่องคลอดหรือปากมดลูก การมีเนื้องอกที่ปากมดลูกหรือมดลูก ฮอร์โมนรังไข่ไม่สมดุล ผลข้างเคียงจากการใช้ยาคุม เป็นต้นควรไปพบแพทย์เพื่อตรวจหาสาเหตุที่แน่ชัดอีกครั้ง เบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมาใช้เอง